                                                                   ZAPISNIK
sa 10. sjednice Vijeća Mjesnog odbora Matko Laginja održane 10. ožujka 2022.

10. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Ivan Balen-član
1. Tin Špirić- član 
1. Petra Rodik -član

DNEVNI RED
1. Izvješće o radu Vijeća Mjesnog odbora „Matko Laginja“ za 2021.godinu
2. Program rada Vijeća Mjesnog odbora „Matko Laginja“ za 2022. godinu
3. Asfalterski programa, donošenje zaključka.
4. Prijedlog utroška sredstava s pozicije ostali nespomenuti rashodi, donošenje zaključka.
5. Razno.
Dnevni red je jednoglasno prihvaćen i dopunjen s dvije točke dnevnog reda.
Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.


AD 1 Izvješće o radu Vijeća Mjesnog odbora „Matko Laginja“ za 2021.godinu
Predsjednica iznosi točku dnevnog reda Izvješće o radu Vijeća Mjesnog odbora „Matko Laginja“ za 2021. godinu.
Nakon kratke rasprave, Vijeće Mjesnog odbora“ Matko.Laginja“  jednoglasno donosi 

IZVJEŠĆE O RADU

Vijeća Mjesnog odbora „Matko Laginja“ za  2021. godinu




U 2021. godini  Vijeće Mjesnog odbora održalo je ukupno 10 sjednica, od toga 3 u starom sazivu i 7 u novom sazivu.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 
.

PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama.  Usko je surađivao s predsjednikom Vijeća Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu se povjerili. Sudjelovao  je u pripremi prioriteta za 2022. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 


AD 2 Program rada Vijeća Mjesnog odbora „Matko Laginja“ za 2022. godinu

Predsjednica iznosi prisutnima Program rada Vijeća Mjesnog odbora „Matko Laginja“ za 2022. godinu. 
Nakon kratke rasprave, Vijeće MO M.Laginja  jednoglasno donosi 


PROGRAM RADA VIJEĆA
MJESNOG ODBORA“ MATKO LAGINJA“
ZA 2022. GODINU


Na temelju Poslovnika i Pravila Vijeća Mjesnog odbora „Matko Laginja“, te sukladno Statutu Grada Zagreba, svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Matko Laginja“

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Matko Laginja“
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.


Program rada Vijeće Mjesnog odbora „Matko Laginja“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.





[bookmark: _Hlk85707042]AD 3 Asfalterski programa, donošenje zaključka.
Predsjednica iznosi prisutnima da je Vijeće Gradske četvrti Donji Grad predložilo preusmjeravanje 70 % sredstava za asfalterski program MO Matko Laginja na zajedničko korištenje u okviru Gradske četvrti Donji Grad, dok 30% ostaje u sredstvima mjesnog odbora.
Nakon rasprave i glasanja, Vijeće jednoglasno donosi sljedeći 
ZAKLJUČAK


 o asfalterskom programu Malih komunalnih akcija Vijeća mjesnog odbora 
„Matko Laginja“ za 2022.

I.       Vijeće Mjesnog odbora „Matko Laginja“ preusmjerilo je sredstva za asfalterski program za potrebe Vijeća Gradske četvrti Donji grad, dok sredstva za ostale poslove redovitog održavanja ostaju u sredstvima mjesnog odbora.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


AD 4 Prijedlog utroška sredstava s pozicije ostali nespomenuti rashodi, donošenje zaključka.

Predsjednica iznosi prisutnima da je potrebno donijeti prijedlog utroška sredstava sa pozicije ostalih nespomenutih rashoda u iznosu od 4.200,00 kn.
Prijedlog glasi:
Protokol: 500,00 kn.
Materijalni troškovi: 2.000,00 kn.
Promocija: 1.700,00 kn.

Nakon rasprave i glasanja, Vijeće jednoglasno donosi sljedeći 

ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora „Matko Laginja“ iz Razdjela Proračuna Grada Zagreba 00502 na poziciji 248-3299 za 2022. ima 4.200,00 kn.

2. Vijeće Mjesnog odbora „Matko Laginja“ predlaže utrošak sredstava iz točke 1. ovog zaključka na sljedeći način:

1. Protokolarne potrebe (cvijeće, svijeće i sl.)	  500,00 kn.
2. Uredska oprema (kopirni papir, sitni inventar,
wc papir, ubrusi, sredstva za čišćenje, sapun i sl.)	2.000,00 kn.
3.    Za potrebe promocije                                                          1.700,00 kn.

Ukupno:	4.200,00 kn.


3. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.


Sjednica je završena u 19,00 sati.

Zapisnik sačinila:  Ivana Ivušić	

	                                                                             Predsjednica Vijeća
Mjesnog odbora „Matko Laginja“
[bookmark: _GoBack]Ivana Ivušić, v.r.

			      
KLASA:  024-08/22-003/515
URBROJ: 251-13-11-1-22-02
Zagreb, 10. ožujka 2022.

